ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
4 มิ.ย. 2558

แนวโน้มภาคบ่าย: ซบเซา
– ตลาดหุ้นไทยเช้านี้ผันผวนในกรอบแคบทั้งในแดนบวกและลบ ขณะที่แรงซื้อในกลุ่ม PROP, TOURISM, BANK ยังไม่สามารถหนุนให้ปิดในแดนบวกได้ ท่ามกลางแรงกดดันของหุ้นกลุ่ม ENERG ที่ปรับลงตามราคาน้ำมันในตลาดโลกก่อนการประชุมกลุ่มโอเปก
– คาดบ่ายนี้ตลาดหุ้นไทยยังอยู่ในภาวะซบเซา ขณะที่รอดูผลการเจรจาปัญหาหนี้ของกรีซ, การประชุมโอเปก และตัวเลข Non-farm payrolls ของสหรัฐในวันพรุ่งนี้ มองกรอบเคลื่อนไหวเดิมระหว่าง 1470-1490 จุด
– แนวโน้มบาทยังอิงทางอ่อนค่า โดยเฉพาะยังมีลุ้นการประชุมกนง.ในสัปดาห์หน้า แม้คาดกนง.น่าจะคงอัตราดอกเบี้ยที่ 1.5% แต่ยังไม่ตัดโอกาสปรับลด หลังการ Surprise ตลาดมาแล้วในการประชุม 2 ครั้งก่อนหน้า อย่างไรก็ดี หากเกิดขึ้นอีก คาดส่งผลต่อตลาดเพียงระยะสั้นๆ ทำให้ Upside ยังจำกัด และยังไม่น่าหลุดกรอบแนวโน้มทางลง
– กลยุทธ์ระยะสั้น ถือพอร์ตไม่เกิน 25% การดีดตัวน่าทยอยขายก่อน เน้นการรอซื้ออีกครั้งในช่วงอ่อนตัวแถว 1460 จุด 
 
แนวโน้มตลาดหุ้นไทยภาคบ่ายในเชิงเทคนิค
ทรงตัวแต่ยังดูมีความเสี่ยงทางลงอยู่ตลอดเวลา จึงยังแนะนำขึ้นขาย โดยแนวต้านจำกัดที่ 1490 จุด ส่วนแนวรับเบื้องต้นให้ที่ 1475 แต่หากหลุลงมาควรถอยมารอแนวรับหลักที่ 1460 จุดและรอดูสัญญาณอีกครั้ง
 
หุ้น/ราคา                                         ความเห็น
TPIPL/2.68          น่า Break EMA-25 ขึ้นไปได้ตามสัญญาณซื้อจากเครื่องมือระยะสั้น ขณะที่ราคาก็สร้างฐานจนไม่น่าจะต่ำกว่านี้แล้ว”เก็งกำไร” แนวรับ 2.60 แนวต้าน 2.74 cut loss 2.56 บ.
BRR/12.30           ฟื้นตัวต่อเนื่อง พร้อมแรงซื้อหนาแน่น ราคาวานนี้จึงน่าจะเป็นจุดต่ำของรอบไปแล้ว รอทดสอบแนวต้านเดิมๆ ได้ “เก็งกำไร” แนวรับ 12.10 แนวต้าน 13.00,13.30 cut loss 11.90 บ.
DCON/1.88           ดีดตัวขึ้นมาพร้อมสัญญาณซื้อจากเครื่องมือทั้งระยะสั้นและระยะกลาง แนวโน้มดี “เก็งกำไร” แนวรับ 1.87 แนวต้าน 1.96, 2.02 cut loss 1.85 บ.
 
ตลาดอนุพันธ์
กลยุทธ์
————————Series/ราคา                                                       ความเห็น
S50M15/961.00  Short ที่เปิดไว้ 970 จุด ทำกำไรไปที่ 961 จุด สถานะใหม่ Short ที่ 967 จุด เป้าหมายทำกำไร 960 จุด ตัดขาดทุนเหนือ 970 จุด
ITDM15/8.07    Long  ตอนเช้ายังไม่ได้ รอเปิดอีกครั้งที่ 8.01 บาท เป้าหมายทำกำไร 8.30 บาท ตัดขาดทุนหากหลุด 7.80 บาท
GFM15/19,050   Short ที่เปิดไว้ 19,160 บาท ทำกำไรออกไปได้ สถานะใหม่ Short ที่ 19,120 บาท เป้าหมายทำกำไร 19,000 บาท ตัดขาดทุนเหนือ 19,200 บาท
BRM15/2,142    Short ไม่ได้เปิด รอเปิดอีกครั้งที่ 2,150 บาท เป้าหมายทำกำไร 2,120 บาท ตัดขาดทุนเหนือ 2,165 บาท
USDM15/33.73   Long  เปิดได้ตอนเช้าที่ 33.70 บาท รอทำกำไร 33.80 บาท ตัดขาดทุนหากหลุด 33.65 บาท
 
อนุพันธ์เด่นเชิงเทคนิค
&gt;&gt; S50M15 / ราคาปิด 961.00 จุด เปลี่ยนแปลง -5.30 จุด
กราฟ 10 นาที แกว่งตัวในกรอบทางลง โดยที่เครื่องมือ MACD ยังเลี้ยงตัวใต้เส้น Signal Line ต่อเนื่องเช่นเดียวกัน แนวโน้มผันผวนอิงทางอ่อนตัว แนวรับ 958, 950 จุด แนวต้าน 965, 968 จุด
 
 